Diari Oficial de la Generalitat Valenciana


Sumari del DOGV 3597, del 05-10-1999 (1999/8490)

Notificació de provisió d'acceptació i pràctica de prova sobre declaració d'arrendament històric valencià.
----------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8490


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de provisió d'acceptació i pràctica de prova sobre declaració d'arrendament històric valencià. [1999/M8490]
  
Atesa la impossibilitat de notificar de manera personal i directa al senyor Antonio Tudela Martínez la provisió d'acceptació i pràctica de prova recaiguda en l'expedient 113/1997, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'aquest anunci:
  
Expedient: 113/1997.
  
Titular: Francisco Tatay Costa.
  
Últims propietaris coneguts: Antonio Tudela Martínez, Santiago Tudela Martínez, Rafael Tudela Martínez, Carlos Tudela Bort, José Vicente Tudela Bort i la mercantil Río Rita, SL.
  
Provisió que es dicta a València, el 27 de setembre de 1999, en l'expedient 113/1997, promogut per Francisco Tatay Costa.
  
Acordat l'inici de l'expedient, per mitjà d'un escrit de data 26 de novembre de 1998 de la part arrendatària, es proposa la pràctica de les proves següents:
  
Testifical: en què se sol·licita l'examen com a testimonis de Manuel Navarro Bermúdez i Vicente Nácher Luz.
  
Així mateix, i mitjançant un escrit de data 8 d'abril de 1999, la part copropietària proposa la pràctica de la prova relativa a:
  
A) Examen de Francisco Tatay Costa.
  
B) Es requerisca el sol·licitant, senyor Tatay Costa, perquè aporte a l'expedient:
  
B1: Certificat acreditatiu del naixement i defunció de José Tatay Ibáñez i Vicente Nácher Planells.
  
B2: Acreditació del parentesc entre José Tatay Ibáñez i Vicente Nácher Planells.
  
B3: Acreditació del parentesc amb Francisco Nácher, Vicente Nácher Chulvi i Francisco Nácher Chulvi.
  
B4) Justificació de despeses de l'explotació que acrediten la condició de cultivador.
  
B5) Justificació d'haver notificat a la propietat la subrogació produïda.
  
B6) Que s'oficie a la Seguretat Social perquè certifique la vida laboral del sol·licitant.
  
S'admet la testifical, l'examen del sol·licitant i es requereix de Francisco Tatay Cuesta que aporte a l'expedient les acreditacions i justificacions determinades en els apartats B1, B2, B3 i B4.
  
Es rebutgen les determinades en els apartats B5 i B6 (justificació de notificació de la subrogació i que s'oficie a la Seguretat Social), ja que consten en l'expedient l'expedició des de 1968 fins a 1997 i per la propietat dels corresponents rebuts de pagament de renda per part del sol·licitant i que sols és exigible dels arrendataris històrics valencians, el conreu directe i no ho és el requisit de la professionalitat, així com tampoc el fet d'estar en situació d'activitat laboral, inclosa l'agrària, i això sense perjudici que en la futura resolució que pose fi a l'expedient es declare l'existència o inexistència de l'arrendament històric valencià.
  
La pràctica de la prova acceptada, consistent en l'examen per les dues parts dels testimonis acceptats i el del sol·licitant per la part copropietària que ho sol·licita, tindrà lloc a les 12.15 hores del dia 17 de novembre de 1999 en els locals d'aquesta direcció general, situats en el carrer d'Amadeu de Savoia, número 2, tercera planta.
  
A l'acte de la pràctica de la prova hauran de comparéixer les dues parts concorrents, així com els testimonis.
  
Les preguntes que es formulen als mencionats testimonis i al confessant hauran de constar en escrits que s'entregaran amb anterioritat al començament de l'acte en sobre tancat.
  
S'ordena el trasllat d'aquesta provisió i de les corresponents notificacions a les dues parts.